Oficialusis leidinys L 080 , 18/03/1998 p. 0041 - 0045



Komisijos sprendimas 1998 m. kovo 9 d. dėl statybos produktų atitikties atestavimo tvarkos, susijusios su vidaus pertvarų rinkiniais, pagal Tarybos direktyvos 89/106/EEB 20 straipsnio 2 dalį (tekstas svarbus EEE) (98/213/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma Europos techninių specifikacijų įgaliojimuose. 4 straipsnis Šis sprendimas skirtas valstybėms narėms. Priimta Briuselyje, 1998 m. kovo 9 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Vidaus pertvarų rinkiniai iš A [1], B [2], C, [3] A (be bandymų), D, E ir F europinės klasės medžiagų, skirti naudoti ten, kur taikomi reakcijos į ugnį reikalavimai. Vidaus pertvarų rinkiniai, skirti riboti ugnies plitimą. Vidaus pertvarų rinkiniai, skirti naudoti ten, kur taikomos pavojingų medžiagų taisyklės. Vidaus pertvarų rinkiniai, skirti naudoti ten, kur taikomos "saugaus naudojimo" taisyklės. Vidaus pertvarų rinkiniai, skirti naudoti kitais atvejais. [1] Medžiagos, kurių reakcija į ugnį gamybos metu neturėtų keistis. [2] Medžiagos, kurių reakcija į ugnį gamybos metu neturėtų keistis. [3] Medžiagos, kurių reakcija į ugnį gamybos metu neturėtų keistis. -------------------------------------------------- II PRIEDAS Vidaus pertvarų rinkiniai iš A [1], B [2] ir C [3] europinės klasės medžiagų, skirti naudoti ten, kur taikomi reakcijos į ugnį reikalavimai. [1] Medžiagos, kurių reakcija į ugnį gamybos metu turėtų keistis. [2] Medžiagos, kurių reakcija į ugnį gamybos metu turėtų keistis. [3] Medžiagos, kurių reakcija į ugnį gamybos metu turėtų keistis. -------------------------------------------------- III PRIEDAS ATITIKTIES ATESTAVIMAS Pastaba: rinkiniams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys, išplaukiančios iš atitinkamų atitikties atestavimo sistemų, yra subendrintos. PRODUKTŲ GRUPĖ VIDAUS PERTVARŲ RINKINIAI (1/5) 1. Atitikties atestavimo sistemos Toliau nurodytam (-iems) produktui (-ams) ir jų paskirčiai Europos techninio patvirtinimo organizacijos EOTA prašoma atitinkamoje Europos techninio liudijimo rekomendacijoje apibrėžti šias atitikties atestavimo sistemas: Produktas (-ai) | Paskirtis | Lygis (-iai) arba klasė (-ės) (sąveika su ugnimi) | Atitikties atestavimo sistema (-os) | Vidaus pertvarų rinkiniai | Skirti naudoti ten, kur taikomi reakcijos į ugnį reikalavimai | A, B ir C | 1 | A, B ir C | 3 | A (be bandymų), D, E ir F | 4 | Produktas (-ai) | Paskirtis | Lygis (-iai) arba klasė (-ės) (atsparumas ugniai) | Atitikties atestavimo sistema (-os) | Vidaus pertvarų rinkiniai | Naudojami riboti ugnies plitimą | jokių | 3 | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Vidaus pertvarų rinkiniai | Skirti naudoti ten, kur taikomos pavojingų medžiagų taisyklės | — | 3 | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Vidaus pertvarų rinkiniai | Skirti naudoti ten, kur "saugiam naudojimui" gali kilti pavojus ir kur taikomos "saugaus naudojimo" taisyklės | — | 3 | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Vidaus pertvarų rinkiniai | Skirti naudoti visais kitais atvejais, nei nurodyta 1/5, 2/5, 3/5 ir 4/5 grupėms | — | 4 | --------------------------------------------------